**Kedves Kollégák!**

A tanévek rendjéről szóló rendeletek évről évre egy tanítás nélküli munkanapot írnak elő a pályaorientáció támogatására. Ezt az iskoláknak nem könnyű tartalommal megtölteni, mert a személyi, tárgyi és módszer feltételek nem biztosítottak hiánytalanul. A pedagógusok kreativitása azonban erre vonatkozóan is nagy. Ugyanakkor, mivel a pályaorientáció ugyanúgy önálló tanári szak, mint minden közismert tanulmányi terület, mégis támogatást érdemel minden kolléga, aki nem ilyen szakos.

Itt összegyűjtve kínálunk ötleteket, korábbi kiadványainkból és számos új elemet is beépítettünk ezekbe.

Előzetesen azonban szeretnénk néhány tényre felhívni a figyelmet.

* A jelezett rendelet nem korlátozza néhány évfolyamra vagy a tanulók más csoportjára a pályaorientációs napot! Az a köznevelés minden iskolai évfolyamára vonatkozik. *„…, egy tanítás nélküli munkanap kizárólag pályaorientációs célra használható fel.”*
* Nem a rendeletből következik, hanem magától értetődő, hogy a tanuló nem kisméretű munkavállaló. A munkaerőpiaci igények tehát nem határozhatják meg a pályaorientációs nap tartalmát. Az a tanulók személyiségfejlődésének egy sajátos tevékenységrendszerét követeli tőlünk. Ennek sok tartalmi megközelítése lehetséges, de az alap és a középpont mindig az ember – pálya megfelelés feltárása és megerősítése. A foglalkoztatási és munkaerőpiaci célok csak a háttérben lehetnek jelen. A tanulónak személyi érdeke van, ha az nemérvényesül, annak lesznek munkaerőpiaci következményei.
* A pályaorientáció túl komoly dolog ahhoz, hogy a szakmák képviselőire bízzuk. Hasznos lehet sikeres emberek meghívása, de a tanulóknak legalább olyan fontos lenne az az információ, hogy mások miért nem sikeresek ugyanazon pályán. Ha ezt nem biztosítjuk számukra, akkor szándékunk ellenére megtéveszthetjük őket.
* Pályaorientációs témanap minden külön szervezés nélkül is folyhat. Ilyenkor az eredeti órarendben minden tanár a saját tantárgyában tart órát, csak nem az alaptanmenet szerint halad, hanem egy vagy több témában a saját tantárgya és egy szakma, szakmacsoport összefüggéseit tárgyalja, vagy mutatja be a pályaorientáció fontosságát lehetőségeit. Ez alsóban is megvalósítható. Lásd ehhez: Pályára fel!2. 6-41. oldal „Mindenki szem a láncban!”

<http://palyaorientacio.szfszc.hu/wpcontent/uploads/2020/11/palyara_fel2_a5_fC3BCzet20utolsC3B320C3A1tnC3A9zC3A9s20okt5B01-175D.pdf>

**Ötletek, javaslatok a pályaorientációs témanapra**

Lehetőségek egy iskolai pályaorientációs nap (kötelezően erre fordítandó tanítás nélküli munkanap) megszervezésére. *(1-4 évfolyamon legfeljebb 4 óra, 5-6 évfolyamon legfeljebb 5 óra, 7-8 évfolyamon legfeljebb 6 óra. Ezek az óraszámok az osztálykeretben megvalósított tevékenységekre vonatkoznak, és szakmai javaslatok, nem jogszabályi előírások. Ezen mellett, ebben az időkeretben lehetnek iskolai szintű események is. Az időkeret úgy is tervezhető, hogy az alaptevékenységek mellett a szülők kapnak időkeretet saját foglalkozásuk bemutatására.)*

Az itt következő táblázat egy ötlettár.

1. **Osztályokban folytatható tevékenységek áttekintő táblázata**

|  |  |  |  |
| --- | --- | --- | --- |
| Év-folyam | Téma | Tevékenységek, eszközök | Javaslatok, megjegyzések, további lehetőségek |
| 1. | Állatok és foglalkozások | Mesék, beszélgetések mesékről, amikben állatok foglalkozást űznek, vagy az embereknek segítenek. Játékok, rajzolás az embert segítő, dolgozó állatokról.Források: <https://www.youtube.com/watch?v=wBk4NeawBIk><https://www.youtube.com/watch?v=P7S6FA3WQ6Y>A tanulók hozzanak a játékaikból munkaeszközöket és játszanak „dolgozóst”Ez a következő két-három évfolyamon is ajánlott tevékenység.Az egymást követő foglalkozások lehetnek tehát:* Filmet nézünk, beszélgetünk,
* Rajzolunk, színezünk,
* Kimozdulunk egy foglalkozásgyűjtő sétára.
* Dolgozóst játszunk az otthonról hozott játékokkal.
 | A foglalkozásszervezésről és az óra vezetéséről a tanító természetesen többet tud, mint a pályaorientációs tanár vagy tanácsadó. A legnagyobb figyelmet nyilván az igényli, hogy változatos legyen az a 3-4 óra, amit a pályaorientációs napra tervezünk. A film, a játék, a manuális tevékenység, a célzott, tematikus séta és az élő látvány területe, lehetősége biztosítja ezt. |
| 2. | Foglalkozások  | Kifestő füzet foglalkozásokról:(<https://www.google.hu/search?q=foglalkozások+kifestő&ie>)Filmek: <https://www.youtube.com/watch?v=WLwUXMXatCw> Sam, a tűzoltó <https://www.youtube.com/watch?v=yB3epKkDwqo>A város hősei<https://www.youtube.com/watch?v=Q8e5JxCRB-0><https://www.youtube.com/watch?v=rCccscj__es><https://www.youtube.com/watch?v=FoRtk4a4kho><https://www.youtube.com/watch?v=ykL7q52zx34>Az egymást követő foglalkozások lehetnek tehát:Mint az első évfolyamon. | Ezek a lehetőségek nem kötődnek a 2.évfolyamhoz. Azért szerepelnek itt, mert ettől a korosztálytól alkalmazhatók.Jelentőségük abban áll, hogy a mese eszközeivel visznek közelebb a munkavilágához, még szinte játéknak tekintve azt. A pályaorientációnak azt részét mutatják meg rejtve, amit a laikus pályaajánlók és toborzók nem is ismernek, azaz a társadalmi szerepérdeklődést alapozzák meg. Erről természetesen nem beszélünk, a mese teszi a dolgát!Akár egyetlen jelenet alapján is sok foglalkozás léte, fontossága mutatható meg. |
| 3. | Foglalkozások ábrázolása rajzi eszközökkel | Séta. Foglalkozásgyűjtés az utcán. <https://www.youtube.com/watch?v=rCccscj__es>Az ajánlott film akkor is megoldást ad, ha az időjárás kizárja az élményszerző sétát.További ajánlott filmek:<https://www.youtube.com/watch?v=GAiS-vetWak><https://www.google.com/search?client=firefox-b-d&q=hogyan+k%C3%A9sz%C3%BCl+az+%C3%BCveg>A sorozatnak számos filmje található a „Hogyan készül?” kereső kifejezéssel.Menjünk ki egy közeli, beszélgetésre, lehetőleg csoportos leülésre alkalmas térre. Nem kell mindenkinek egy csoportba ülni. A területen nyilvánvalóan több tucat foglalkozás eredménye látható, található. Ezek beszélgetési témát adnak és el is játszatók a tevékenységek, amik által az ott látható tárgyak jelenségek létrejöttek.Az egymást követő foglalkozások lehetnek tehát:* Filmnézés, beszélgetés
* Foglalkozásgyűjtés a séta vagy/és film alapján
* Foglalkozás vagy eszköz ábrázolás otthonról hozott eszközökkel vagy a sétán gyűjtött anyagokkal. (Kavics, falevél, stb. ha higiéniai szabályok engedik.)
* Vetélkedő. Ki tud több foglalkozást felsorolni egy közös témához? (Eszköz, anyag, munkakörülmény, képesség stb. alapján.)

Ki tud több pl. vízzel kapcsolatos foglalkozást felsorolni.Vagy a vetélkedő a hogyan készül filmek alapján. | Az alsósokat is gyakran viszik élményszerző sétára. Ehhez nem kell munkahelylátogatás, sőt nem is ajánlott. Mindig az a fontos, hogy a tanuló, a gyermek alanya, azaz cselekvő részese legyen a foglalkozásnak, ne tárgya vagy célja, célcsoport tagja, passzív szemlélőjeként legyen jelen.A munkahelylátogatásokon többnyire tárlatvezetés valósul meg. Az élmény részleges lesz, vizuális morzsákra esik szét és nem lesz sem tartós, sem hasznos.A pályaorientáció minden életkorban komolyabb dolog és feladat annál, hogy szakmák képviselőire bízzuk. Ez pedagógiai feladat, amit a pedagógia eszközeivel kell megoldani. Ez a tétel az évfolyamok növekedésével egyre erősebb követelménnyé válik. Ne zárjuk ki a szakemberek megjelenését, de tisztázzuk magunkban és velük és a feladataikat, lehetőségeiket, kompetenciáikat. Akik szakemberként jelennek meg, ne toborozzanak és ne technológiai felkészítést tartsanak! Főleg ne kicsiknek.A tanácsadás s pályaorientáció szakma, külön diplomához kötött foglalkozás.A csapdák elkerülésére ajánljuk az előző oszlop ötleteit, továbbá <http://palyaorientacio.szfszc.hu/wp-content/uploads/2020/10/A-t%C3%A9ma-az-utc%C3%A1n-hever.pdf>Ez a jógyakorlat eredetileg felsősöknek készült, de kellő körültekintéssel és jó helyválasztással a 3-4. évfolyamon is alkalmazható. |
| 4. | Foglalkozások és eszközök | Filmek a foglalkozásokról. Források a korosztályhoz: <https://www.youtube.com/watch?v=k_b7d2yF-bM><https://www.youtube.com/watch?v=yJsdF90XWbg>Ezt követheti: Tematikus vetélkedő a filmek alapján. Pl. az egyes foglalkozásokhoz használt eszközök álljanak a középpontban. Nem csak az eszközök kigyűjtése lehet feladat, de az anyagoké is. A munkatárgya kifejezés még nem alkalmazható fogalom, de a ki mivel dolgozik kérdés kapcsán megkezdődhet az eszközök és az anyagok szétválasztása. Ebben értelemben még az élő természet és az embert is „anyag”-nak tekintjük, mint a munka tárgyát. Hogy ne legyen zavar, beszélhetünk értékről, amire a munka irányul. „Emberekkel foglalkozik.”Az egymást követő foglalkozások lehetnek tehát:Alkalmazzuk a 3. évfolyam elemeit kibővítve, újabb tartalmak beillesztésével a jelzett forrásokból. | Az évfolyamon még csak a két linken látható megközelítésben készült filmeket nézzük meg és dolgozzunk fel. A szakmaismertető filmek a felső tagozaton, ott is inkább a két felsőbb évfolyamon ajánlottak. A szakmaismertető filmekkel kapcsolatban számos gond van. A kínálat nagyon hiányos (ld. pl Nemzeti pályaorientációs Portál) és az elérhetők sem pályaorientáció barátok, inkább csak sematikus bemutatók.Az általános iskolás korban még csak az érdeklődés felkeltése a lehetőség. Ezen belül is tevékenység alapú érdeklődés lehet a közvetlen cél. *„A mit csinál a ….?”*Ezt az életkori sajátosságot tisztelni kell. Felsőben majd el kezd alakulni a tanulmányi alapú tantárgyi érdeklődés is.A legfontosabb érdeklődési területet azonban még felsőben sem szabad pályaválasztási céllal direkt módon megközelíteni. Ez a társadalmi szerepérdeklődés. A mesék rejtve érintik ezt, de ez maradjon meg a mesék érzelmi világában.A negyedik évfolyamon is ajánlott manuális tevékenység is. A papírmodellek és makettek is kiváló lehetőséget ajánlanak. A pályaorientációs napon a technika tantárgy tartalmából sok minden hasznosítható. Ugye van még technika óra? |
| 5. | Foglalkozások és termékek/szolgáltatások | Olvassuk el közösen a verseket, amiket itt ajánlunk: <http://palyaorientacio.szfszc.hu/palyaorientacios-eszkozeink/>kattintsuk a Pályára fel! 3. címlap fotójára, és lapozzunk a 4-5. oldalakra.A könnyed versek sok komoly beszélgetési témát adnak az évfolyam számára is. | Az itt jelzett elektronikusanlapozható, kivetíthető könyvben nagyon sok foglalkozásról szóló vers van. Lehet próbálkozni hasonlók írásával. Közösen, csoportosan, vagy egyénileg.Ugyanígy lehet a látható versekhez újabb rajzokat készíteni. A verseny aktivizál, akció örömöt ad. | Nézzünk bele <http://hu.serinanaitou.xyz/download/OpEfuQEACAAJ-elhetetlen-feltalalok-halhatatlan-talalmanyok>vagy vegyük elő a könyvet!Beszélgessünk az egyes témákról, vagy készítsük el egy ilyen könyv tartalomjegyzékét egy ötven év múlva, tehát a tanulók nagyszülő korába képzelt kiadáshoz.Ez nem csak technikára, de szervezetekre, sportokra, ügyekre, divattermékekre és szolgáltatásokra is vonatkozhat. |
| 6. | Az egyes foglalkozások közös jellemzői és elvárásai | Pályaismereti és önismereti gyűjtőlap kitöltése közös munkával. Önkéntes egyéni kitöltők lapjainak, vagy fiktív kitöltésű gyűjtőlapok megbeszélése. *Feladatlap található ezen a honlapon a „Bevezetés”, az „Eszközeink” cím alatt, a Pályára fel! 1. címlap fotójára kattintva, vagy közvetlenül ide kattintva:* [*http://palyaorientacio.szfszc.hu/wp-content/uploads/2020/12/palyara\_fel1\_\_a5-1-4.pdf*](http://palyaorientacio.szfszc.hu/wp-content/uploads/2020/12/palyara_fel1__a5-1-4.pdf)Lehet közös keresés vitával kombinálva, de ekkor moderátor kell. Lehet netes keresés, bevonható néhány szülő. | Rajzos feladat: Arckép, mellkép, esetleg teljes alakos ábrázolás készítése egy foglalkozás eszközeiből.*Mintát biztosítunk itt:**Pályára fel!1. 79-80. oldal, ua. itt:* [*http://palyaorientacio.szfszc.hu/wp-content/uploads/2020/12/palyara\_fel1\_\_a5-1-4.pdf*](http://palyaorientacio.szfszc.hu/wp-content/uploads/2020/12/palyara_fel1__a5-1-4.pdf)Tetszőleges technikával, akár számítógépes eszközökkel.A jobbak nyomtathatók iskolai kiállításra. | Érdekes téma lehet pályaorientációs napra: Hírességek eredeti foglalkozása. Akár innen is indulhatunk:<https://www.divatesstilus.hu/hiressegek-eredeti-foglalkozasa.html>Ennek sajátos párja: [Csiffáry Gabriella](https://bookline.hu/szerzo/csiffary-gabriella/44751?page=1) ["Magyarázom a bizonyítványom..."](https://bookline.hu/product/home.action?_v=Csiffary_Gabriella_Magyarazom_a_bizony&type=22&id=295057&ca=AUTHOR_PRODUCTS) Corvina Kiadó, 2017.Szervezhetünk a könyv egyes fejezetei alapján beszélgetést, vagy kommentversenyt.Kötetünk híres emberek (írók, költők, színészek és tudósok) iskolai kudarcaival - olykor sikereivel - ismerteti meg az olvasót. Bármelyik felsős évfolyamon szervezhetünk élőszereplős játékot kisfilmre való felhasználás céljával is, tehát telefonos videós rögzítéssel, minden GDP aggály ellenére, a <http://palyaorientacio.szfszc.hu/diakoknak/> webhelyen található rajzfilm (animáció) témájára. |
| 7. | A pályaválasztás és a számítógép | Munkahely látogatások. Párhuzamos osztályok esetén nem osztálykeretben, hanem érdeklődési csoportokban, legfeljebb osztálynyi létszámú csoporttal.Fontos az előkészítés. Ajánljuk a Pályára fel!1. kiadvány 44-54. oldalait. Elérhető itt is: <http://palyaorientacio.szfszc.hu/palyaorientacios-eszkozeink/>A látogatások illusztrációk és nem helyettesítik a pályaorientáció folyamatát.**Ügyelni kell rá, hogy nem pályairányítást,** **hanem** **pályaorientációt végzünk.** | Felkészítés az online és offline eszközök okos használatára.Mit nyújthatnak ezek és mit nem? Sajnos sok esetben vállalni kell forráskritikát. Ajánlott tartózkodni kell az olyan programoktól, amik szelektív módon közelítenek, de legalább fel kell hívni a figyelmet arra, hogy egy eszköz nem teljesen nyitott minden személyiségre.További lehetőségek, más tanácsadó programok ismertetése, helyes szemléletének megbeszélése.A POT, a HT, és CHOICES és a „Pályára fel!” programok bemutatása és Felhívás az ezekkel történő személyes egyéni tanácsadásra. | Ajánlott tevékenységek még: (akár online oktatás esetén is)<http://palyaorientacio.szfszc.hu/jogyakorlatok/>Fontos a pályaorientációs nap megszervezésének részeként annak ismétlő áttekintése, hogy a 2019. évi LXXX. törvény (Szakképzési tv.) 112.§ (3) milyen lehetőség biztosítására kötelezi az iskolát. Miért fontos a számítógéppel támogatott személyre szóló tanácsadás? Célszerű ennek a lehetőségnek a pályaorientációs napon történő ismertetése, promóciója, a folyamatos megvalósítás érdekében.A 8. évfolyamhoz hasonlóan itt is ajánljuk:* [**Mi: mérnökök (híres pályaváltó mérnökök)**](http://palyaorientacio.szfszc.hu/wp-content/uploads/2020/10/m%C3%A9rn%C3%B6k%C3%B6k.pdf)
* [Egyéni portfólió 8. osztályosoknak](http://palyaorientacio.szfszc.hu/wp-content/uploads/2020/10/Egy%C3%A9ni-portf%C3%B3li%C3%B3-8.-%C3%A9vfolyamra.pdf)
* [**Pályaismereti gyűjtőlap**](http://palyaorientacio.szfszc.hu/wp-content/uploads/2021/03/pf1-gy%C5%B1jt%C5%91lap.pdf)

Leírásuk, a használati ismertetők megtalálhatók itt:<http://palyaorientacio.szfszc.hu/diakoknak/> |
| 8. | Az eredményes foglalkoztatás és az egyéni pályasiker alapjai | Az ember - pálya megfelelés feltárásnak lehetséges eszközei és technikái. Az egyéni pályatervezés alapjai.Ajánlott az SZFSZC Euroguidance Különdíj-jal elismert programrendszerének használata, az alapján történő rendszerismertetés a lehetőségről. A program használatára jogosító felkészítés ingyenes és folyamatos.A felkészített pedagógusok iskolái megkapják a programcsomagot.A program áttekintő tablója megtalálható itt:<http://palyaorientacio.szfszc.hu/wp-content/uploads/2020/11/palyara_fel2_a5_fC3BCzet20utolsC3B320C3A1tnC3A9zC3A9s20okt5B01-175D.pdf>Érdeklődni lehet:Jantay Kata jantay.kata@szfszc.hu | Munkahely látogatások. A szervezés, előkészítés érdekében javasoljuk figyelembe venni a **Pályára fel! 1.** kiadvány ide vonatkozó szakaszait. 44-54. oldalakon.Párhuzamos osztályok esetén nem osztálykeretben, hanem érdeklődési csoportokban, legfeljebb osztálynyi létszámú, de inkább kisebb csoporttal.Villámrandevúk, más beszélgetési lehetőségek gyakorló szakemberekkel. Nagyon fontos: Legyenek pályamódosítók is. Az egyenes úton elért siker tiszteletre méltó, de tanulságnak kevés! | Különös lehetőség irodalom tanárok számára: Önéletrajzok régen és ma. Ld. hozzá: <http://www.csiffary.extra.hu/>Ajánljuk a szaktárgyi órákon megvalósítható pályaorientációt az itt javasolt módon:<http://palyaorientacio.szfszc.hu/wp-content/uploads/2020/11/palyara_fel2_a5_fC3BCzet20utolsC3B320C3A1tnC3A9zC3A9s20okt5B01-175D.pdf>Ez a teljes felső tagozaton alkalmazható, amint arra korábban is felhívtuk a figyelmet. Külön szervezést nem igénylő gyakorlat.Tervezhetünk egy-egy órát ezen a napon ezekre a témákra:* [**Mi: mérnökök (híres pályaváltó mérnökök)**](http://palyaorientacio.szfszc.hu/wp-content/uploads/2020/10/m%C3%A9rn%C3%B6k%C3%B6k.pdf)
* **Egy szakma világhírű magyarjai.**

**Továbbá:*** [Egyéni portfólió 8. osztályosoknak](http://palyaorientacio.szfszc.hu/wp-content/uploads/2020/10/Egy%C3%A9ni-portf%C3%B3li%C3%B3-8.-%C3%A9vfolyamra.pdf)
* [**Pályaismereti gyűjtőlap**](http://palyaorientacio.szfszc.hu/wp-content/uploads/2021/03/pf1-gy%C5%B1jt%C5%91lap.pdf)

Leírásuk, a használati ismertetők megtalálhatók itt:<http://palyaorientacio.szfszc.hu/diakoknak/> |